als_Latn dik_Latn sag_Latn
Fenerbahce pret që mesfushori i Manchester United të mbërrijë në Turqi të premten për të zyrtarizuar kalimin e tij tek klubi turk për 9.8 milionë euro. Megjithatë, Angel Di Maria nuk pritet të ndjekë hapat e portugezit gjatë merkatos së kësaj vere. Menaxheri i Di Marias këmbëngul se mesfushori argjentinas nuk ka marrë asnjë ofertë nga Barcelona, pavarësisht zërave që qarkullojnë në Spanjë.
Kampionët e La Ligas, janë duke monitoruar me interes situatën e Di Marias. Edhe Bayern Munich është i interesuar mbi Di Marian dhe kanë ndjekur nga afër paraqitjen e tij në Kupën e Amerikës, por duket e vështirë mundësia e një kalimi të tij të mundshëm tek gjigantët bavarezë.
United nuk dëshiron të shesë Di Marian pasi investoi një shumë rekord për ta sjellë në “Old Trafford” gjatë verës që shkoi. Megjithatë, bavarezët shpresojnë që të mund të përfshijnë Bastian Shveinsteiger në negociata, edhe pse ka një diferencë të madhe midis çmimit të 31-vjeçarit gjerman dhe çmimit të Di Marias. Pavarësisht kësaj, një marrëveshje mbi kalimin e Schweinsteiger tek United nuk përjashtohet si mundësi.
Manchester United interesohet edhe mbi sulmuesin e kombëtares së Gjermanisë, Thomas Muller, një lojtar që admirohet shumë nga trajneri Louis Van Gaal, megjithatë bavarezët nuk dëshirojnë të privohen nga sulmuesi i talentuar.
Ndërkohë, United, Liverpool dhe Roma janë ndër tre ekipet kryesore që interesohen mbi sulmuesin kolumbian Carlos Bacca. Sevilla e vlerëson kolumbianin rreth 30 milionë euro. Pavarësisht zërave që qarkullojnë, drejtori sportiv i Sevilla, Monchi u shpreh se nuk ka marrë ende asnjë ofertë zyrtare mbi 28 vjeçarin, i cili do të preferonte një eksperiencë në Premier League.
Leicester City i ka ofruar 9 milionë euro klubit të Stoke City për mesfushorin Steven N’Zonzi, ofertë e cila u refuzua nga Stoke. Edhe pse oferta e Hull City është shumë e përafërt me çmimin e vendosur nga Stoke mbi mesfushorin N’Zonzi, drejtuesit e klubit anglez nuk dëshirojnë të shesin lojtarë kyç rivalëve të tyre në Premier League dhe do të preferonin që francezi të transferohej në një kampionat jashtë Anglisë.
Nga ana tjetër, Leicester City ka arritur një marrëveshje me Stoke mbi mbrojtësin Robert Huth për 4.5 milionë euro. Stoke shpreson që të arrijë të blejë edhe sulmuesin ukrainas të Dniqpros, Yevhen Konoplyanka, i cili kërkohet edhe nga Sevilla.
Chelsea i ka ofruar 15 milionë euro ekipit gjerman të Augsburgut për mbrojtësin e majtë, Baba Rahman. Ekipi i Bundesligës kërkon 18.5 milionë euro për ganezin 20 vjeçar. Në marrëveshje mund të përfshihet edhe egjiptiani Mogamed Salah. Bisedimet kanë filluar fundjavën e shkuar në Londër. Agjenti i Juan Cuadrados, vazhdon bisedimet me drejtuesit e Chelsea mbi të ardhmen e klientit të tij, me Interin dhe Juventusin që janë të interesuar për mesfushorin kolumbian, ndërkohë që Fiorentina ka kërkuar shtyrjen e huazimit të Mohamed Salah.
Edhe Atletico Madrid ka shprehur interesimin e tij për Salah, çka mund të sjellë edhe përfshirjen e Antonie Griezmann, i cili pëlqehet shumë nga Jose Mourinho. Atletico është shumë pranë nënshkrimit me sulmuesin e Portos, Jackson Martinez dhe do të dëshironte edhe rikthimin e mbrojtësit brazilian Filipe Luis, duke i ofruar Cheslea në këmbim Toby Alderweireld, edhe pse “blutë” e Londrës preferojnë një marrëveshje ku të përfshihet Antoine Griezmann.
Chelsea pëlqen edhe sulmuesin e Liverpoolit, Raheem Sterling, por vështirë se do të paguante shumën e kërkuar nga “të kuqtë” për lojtarin e kombëtares angleze, shumë të cilën Manchester City është gati ta lëvrojë. Ndërkohë, Chelsea dhe Valencia janë midis klubeve që kanë treguar interesim për talentin serb Andrija Zivkoviç. Mesfushori 18 vjeçar është lojtari më i ri që ka zhvilluar një ndeshje për kombëtaren e Serbisë, ashtu si dhe kapiteni më i ri i klubit të tij, Partizanit të Beogradit. Ai shkëlqeu me kombëtaren e U-20 të Serbisë në kampionatin botëror.
Wolves, Fulham dhe Huddersfield kanë shprehur interesimin tyre mbi dyshen e Swindon Town, Michael Smith dhe Nathan Bryne. Ekipi i kategorisë së dytë angleze pritet ti shesë të dy lojtarët për rreth 3 milionë euro. Smith, 23 vjeç arriti të shënonte 18 gola gjatë sezonit të kaluar. Sulmuesi me gjatësi 1.89 metra u ble për 100 mijë paund nga Charlton një sezon më parë.
Edhe 23 vjeçari tjetër Byrne, ka luajtur më parë me të rinjtë e Tottenham dhe iu bashkua ekipit të Swindon pas huazimeve të gjata te Brentford dhe Bournemouth. Swindon vazhdon të jetë në bisedime me Sheffield Wednesday mbi trajnerin Mark Cooper, i cili dëshiron të marrë drejtimin e Hillsborough në sezonin e ardhshëm.
Ndërkohë, Fulham ka nisur bisedimet me Blackburn Rovers mbi një marrëveshje të mundshme për mesfushorin Tom Cairney. 24 vjeçari është një beniamin i tifozerisë në “Ewood” dhe ka ende dy vite të mbetura në kontratën aktuale.
Portieri i Hullit, Eldin Jakupoviç është gati për tu larguar nga klubi për të pasur shansin e aktivizimit si titullar tjetërkund. 30 vjeçari ka qëndruar në stolin e rezervave teksa Steve Harper dhe Allan McGregor kanë qenë zgjedhjet e para në sezonin ku Hull zbriti në kategorinë e 2-të. Portieri i kombëtares së Zvicrës shpenzoi dy vite në huazim te Leyton Orient, pro tashmë kërkon një vend në një ekip të Premier League.
Ndërkohë, Hull kërkon 8 milionë euro për Nikica Jelaviç. Ekipi turk i Trabzonsporit ka ofruar 4.5 milionë euro dhe ka arritur marrëveshjen me vetë lojtarin, por Hull nuk ka ndërmend ta lërë të lirë Jelaviç pa marrë shumën që i pagoi Evertonit 18 muaj më parë.
Sulmuesi i Hullit, Dame N’doye i është ofruar Crystal Palace, Swansea, Norwich, Everton dhe Newcastle, teksa klubi anglez kërkon të marrë të paktën 3 milionë euro për ish sulmuesin e Lokomotivës së Moskës. Mbrojtësi Liam Rosenior i është bashkuar Brighton me një kontratë 3 vjeçare, pas largimit të tij nga Hull City.
Sunderland ka bërë një ofertë zyrtare mbi mbrojtësin e Romës, Davide Astori. Verdhekuqtë duhet t’i paguajnë Cagliarit edhe 5.5 milionë euro për gjysmën e kartonit të Astorit dhe më pas po konsiderojnë mundësinë për ta shitur atë. Sunderland është në kërkim të dy mbrojtësve dhe shpresojnë të nënshkruajnë me Sebastian Coates nga Liverpooli, por po konsiderojnë edhe mundësinë e blerjes së Tiago Ilori, Ron Vlaar të Aston Vilës dhe Virgil Van Dijk të Celtic.
Crystal Palace ka dërguar përfaqësuesit e saj në Romë për tu interesuar mbi sulmuesin Matia Destro, por italiani mund të përfshihet në një marrëveshje midis verdhekuqve dhe Monacos për blerjen e mbrojtësit të majtë, Layvin Kurzawa. Crystal Palace rinovoi edhe për dy vite të tjera kontratën me mesfushorin James McArthur. Lojtari i kombëtares së Skocisë ka qenë një ndër objektivat e verës. Gjithashtu, Palace i është ofruar dhe mbrojtësi Davide Santon nga Inter. Santon, 24 vjeç, iu bashkua Interit në janar duke luajtur 15 ndeshje në Itali.
Arsenali ka nënshkruar me mesfushorin rumun Vlad Dragomir. Kapiteni i kombëtares U-16 të Rumanisë, i cili luan në qendër të mesfushës ose në të majtë, ishte edhe nën shënjestrën e Interit, por të hënën nënshkroi një marrëveshje tre vjeçare me “topçinjtë. Arsenali do ti paguajë ish klubit të tij 72.000 paund. Ndërkohë, Lukas Podolski vazhdon të bisedojë me drejtuesit e Gallatasaray për një kalim të mundshëm të tij në Stamboll. Sulmuesi i Arsenalit, Yaya Sanogo, 22 vjeç, kërkohet nga ekipi francez i Lille.
Objektivi i West Ham, Dimitri Payet, pritet të mbërrijë në Londër të enjten për të finalizuar marrëveshjen e tij prej 15 milionë eurosh nga ekipi i Marseille. Dy klubet kanë rënë dakord për shumën me 28 vjeçarin që mbeti i pakënaqur nga oferta e fundit e Marseille. Evertoni, i cili ishte i intersuar mbi Payet, kanë nënshkruar me talentin belg, David Henen nga Olympiacos me një marrëveshje 3 vjeçare.
[total-poll id=42100]
-
Futboll/ 4 orë më parë
Premier League, mes Manchester City dhe Everton nuk ka fitues!
Manchester City dhe Everton janë ndarë në barazim 1-1 në “Etihad Stadium”, duke përsëritur...
-
Futboll/ 4 orë më parë
Juventus tenton një tjetër goditje alla “Pogba”
Juventus po përgatit një tjetër goditje të tipit “Pogba”. Sipas asaj që raporton e...
-
Kalinic kalon vizitat mjekësore: I lumtur për transferimin te Milan
Ka nisur pak para orës 08:00 jeta e re si futbollist i Milan për...
-
Atentat me eksploziv ndaj presidentit të Kamzës, Naim Qarri
Një ngjarje e rëndë ka ndodhur mbrëmjen e sotme, por fatmirësisht pa shënuar viktima...
-
Barça presion për Dembele, por Dortmund nuk dorëzohet
Barcelona synon të finalizojë transferimin e Dembele sa më parë e mundur. Borussia Dortmund...
-
Champions League/ 5 orë më parë
Maurizio Sarri “zgjon” Napolin: Gjithçka nis 0-0…
Pavarësisht se ndeshja e parë është mbyllur 2-0, Maurizio Sarri nuk i zë besë...
-
Futboll/ 6 orë më parë
Heroizmi i Digne të Barcelonës, nxitoi në ndihmë të viktimave të sulmit terrorist në “La Rambla”
Të enjten e kaluar, Barcelona u trondit pas sulmit terrorist në “La Rambla”, në të...
-
Futboll/ 6 orë më parë
Leicester, sjellja “pashembullt” e Riyad Mahrez
Riyad Mahrez nuk e ka fshehur dëshirën për t’u larguar nga Leicester-i megjithatë mesfushori...
-
Merkato/ 6 orë më parë
Lille gati të paguajë 40 mln € për Batshuayi
E interesuar për shërbimet e Batshuayi që gjatë dimrit të kaluar, Lille do të...
-
Futboll/ 7 orë më parë
Dështoi me Perisic, trajneri Mourinho kërkon Draxler nga PSG
Manchester United është përfolur në lidhje me një lëvizje surprizë për anësorin e Paris...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn swh_Latn als_Latn unk als_Latn als_Latn als_Latn unk als_Latn als_Latn als_Latn